· NACRT-


Na temelju članaka 59. i 61. Zakona o lokalnoj i područnoj (regionalnoj) samoupravi („Narodne novine“ br.: 33/2001, 60/2001, 129/2005, 109/2007, 125/2008, 36/2009, 36/2009, 150//2011, 144/2012, 19/2013, 137/2015, 123/2017, 98/2019 i 144/2020),  te članaka 29. i 68. Statuta Grada Virovitice(„Službeni vjesnik Grada Virovitice“ broj: 1/2021. i 3/2025.) Gradsko vijeće Grada Virovitice, dana ___. rujna 2026. godine donosi sljedeću

O D L U K U

o ukidanju mjesnog odbora Jasenaš i pripajanju mjesnom odboru Milanovac 
Članak 1.
Ovom Odlukom provodi se statusna promjena u sustavu mjesne samouprave na području Grada Virovitice na način da se mjesni odbor Jasenaš ukida te se pripaja mjesnom odboru Milanovac.

Pripajanjem iz stavka 1. ovog članka mjesni odbor Jasenaš prestaje postojati kao zasebna jedinica mjesne samouprave.

    Članak 2.
Mjesni odbor Milanovac postaje pravni sljednik pripojenog mjesnog odbora Jasenaš.

Cjelokupno zemljopisno i administrativno područje mjesnog odbora Jasenaš postaje sastavni dio mjesnog odbora Milanovac.

Sva imovina, prava i obveze te cjelokupna pismohrana danom stupanja na snagu ove Odluke prenose se na mjesni odbor Milanovac.
  




Članak 3.

Danom stupanja na snagu ove Odluke Vijeće mjesnog odbora Milanovac nastavlja obnašati svoj mandat u postojećem sastavu do provođenja idućih redovnih izbora za članove vijeća mjesnih odbora.

Poslove i ovlasti mjesne samouprave za cjelokupno prošireno područje obavljat će postojeće Vijeće mjesnog odbora Milanovac.

 Članak 4.
Odluka stupa na snagu osmoga dana od dana objave u „Službenom vjesniku Grada Virovitice“.
KLASA: 024-05/26-04/15

                Predsjednica

               Ivančica Fett Škvarić, prof.
O b r a z l o ž e nj e
uz prijedlog Odluke o ukidanju mjesnog odbora Jasenaš i pripajanju mjesnom odboru Milanovac 

Člancima 59. i 61. Zakona o lokalnoj i područnoj (regionalnoj) samoupravi („Narodne novine“ br.: 33/01, 60/01, 129/05, 109/07, 125/08, 36/09, 36/01, 150/11, 144/12, 19/13, 137/15, 123/17, 98/19 i 144/20), regulirana je materija koja uređuje mjesnu samoupravu (mjesne odbore).
Članak 59. propisuje da se statutom općine ili grada moraju urediti pitanja poput osnivanja, djelokruga, financiranja i administrativnih poslova mjesnog odbora, kao i izbori i dužnosti članova vijeća. 
Članak 61. navedenoga Zakona utvrđuje da su tijela mjesnog odbora vijeće i predsjednik vijeća. Članove vijeća biraju neposredno građani s biračkim pravom i prebivalištem na tom području, tajnim glasovanjem i primjenom razmjernog izbornog sustava. Detaljne odredbe o provedbi izbora dostupne su u službenom tekstu zakona.
Izbori za članove Vijeća mjesnih odbora Grada Virovitice provedeni su 17. svibnja 2026. godine. Na području naselja Jasenaš u prethodnom četverogodišnjem razdoblju nije bilo prijedloga kandidacijskih lista i stoga nije bilo Vijeća mjesnog odbora. 
Na zadnjim izborima za izbor članova Vijeća mjesnih odbora predložene su dvije kandidacijske liste: Kandidacijska lista Hrvatske demokratske zajednice- HDZ i Kandidacijska lista grupe birača. 
Gradsko izborno povjerenstvo Grada Virovitice dana 21. lipnja 2026. godine utvrdilo je da su na izborima za izbor članova Vijeća mjesnog odbora Jasenaš mandate dobile kandidacijske liste: Hrvatska demokratska zajednica 16 glasova, čime joj pripada 3 mandata te kandidacijska lista grupe birača također 16 glasova i 3 mandata. U izvadak iz popisa birača upisano je 63 birača. U Vijeće mjesnog odbora Jasenaš bira se 5 članova, ali kako su obje liste dobile isti broj glasova, sukladno članku 34. stavku 5. Odluke o postupku izbora članova vijeće mjesnih odbora („Službeni vjesnik Grada Virovitice br.: 2/22) broj članova se povećava na 6 članova. Sazvane su 3 konstituirajuće sjednice, kandidati nisu niti na jednoj sjednici odabrali predsjednika, te se slijedom toga Vijeće mjesnog odbora Jasenaš nije konstituiralo.  Brigu i skrb o građanima s područja mjesnog odbora Jasenaš i u prethodnom razdoblju vodili su naselje Milanovac te Grad Virovitica. Naselje Milanovac je s naseljem Jasenaš povezano prometnom i ostalom infrastrukturom, a Grad Virovitica vodio je brigu vezano uz male komunalne akcije, održavanje groblja, mjesnog doma i ostalo. Iz razloga ekonomičnosti te malobrojnosti građana koji žive na području naselja Jasenaš predlaže se donošenje ove Odluke. Pribavljeno je također i prethodno mišljenje na navedeni prijedlog Odluke od Vijeća mjesnog odbora Milanovac, a bitno je i navesti činjenicu da na području mjesnog odbora Jasenaš nije postojalo aktivno Vijeće mjesnog odbora prije zadnjih izbora, a poslije provedbe novih izbora Vijeće se nije uspjelo konstituirati te ne postoji aktivno vijeće, zbog čega građani nemaju institucionalno predstavništvo. Iz navedenog razloga Vijeće mjesnog odbora Milanovac preuzima odgovornost da zaštiti zajedničke infrastrukturne interese građana obaju područja. Slijedom navedenog predlaže se Gradskom vijeću Grada Virovitice donošenje Odluke o ukidanju mjesnog odbora Jasenaš i pripajanju mjesnom odboru Milanovac. Po stupanju na snagu ove Odluke pristupit će se donošenju Statutarne Odluke o izmjenama i dopunama Statuta Grada Virovitice, kako bi se odredbe istoga normativno uskladile s ovom Odlukom. 

